Octotemnus

Octotemnus er en slekt av små biller som lever i kjuker (Polyporaceae) som vokser på død ved. De kan være svært tallrike, det kan være hundrevis av biller av flere arter i en stor kjuke. To arter er funnet i Norge.

Utseende 
Små (0,5 – 4 mm), gjerne korte, sylindriske biller, oversiden oftest sterkt hvelvet. Nesten glatte, fint hårete eller med lang utstående behåring. Lys brune til nesten svarte biller. Hodet er kort og bredt. Hos en del arter har hannene horn eller knøler på munnskjoldet eller ved Brystskjoldets (pronotum) fremkant. Antennene er forholdsvis korte og består av 8 ledd. De tre ytterste leddene danner en løst leddet kølle. Pronotum er bredere enn langt, som oftest sterkt hvelvet. Dekkvingene er mer eller mindre parallellsidige, gjerne sterkt hvelvet. Punktene danner som oftest ikke tydelige rekker. Beina er temmelig korte, framleggene (protibiae) har ofte karakteristiske utvekster i enden. Føttene er fire-leddete.

Levevis 
Kjukeborerne er knyttet til kjuker eller poresopper (Polyporaceae), mens noen få arter lever kun på barksopp (Corticiaceae). Både larvene og de voksne billene gnager ganger i fruktlegemene til soppen. Ofte angriper kjukeborerne kjuker som er levende, og starter angrepet i de eldre delene (flerårige kjuker) eller borer seg rett inn i fruktlegemet (ett-årige kjuker). De ulike artene kan foretrekke ulike arter av kjuker i ulike nedbrytingsstadier. Livssyklusen er ganske kort, hele utviklingen er gjerne unnagjort på 8-10 uker. Noen arter (ikke de norske) er parthenogenetiske, det vil si at det bare finnes hunner og den nye generasjonen utvikler seg fra ubefruktede egg. Kjukeborerne har mange naturlige fiender, blant annet kortvinger, maurbiller, hettebiller, snylteveps og gallmygg.

Systematisk inndeling / norske arter 
Gruppen har vært plassert som en egen underfamilie, Orophiinae, men dette navnet er et homonym for en gruppe av sommerfugler i familien Depressariidae.

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea
 Familien kjukeborere, Ciidae 
 Underfamilien Ciinae
 Stammen Orophiini Thomson, 1863
 Slekten Octotemnus Mellié, 1847  
 Octotemnus aculeatus Kawanabe, 2002
 Octotemnus ambiguus Lawrence, 2016
 Octotemnus chinensis J.-K. Li, 1992
 Octotemnus diabolicus (Pic, 1916)
 Octotemnus dilutipes (Blackburn, 1891)
 Octotemnus exilis Lawrence, 2016
 Octotemnus glabriculus (Gyllenhal, 1827)- i Norge
 Octotemnus hebridarum Blair, 1941
 Octotemnus japonicus Mityatake, 1954
 Octotemnus laevis Casey, 1898
 Octotemnus laminifrons Motschulsky, 1861
 Octotemnus mandibularis (Gyllenhal, 1813) - i Norge
 Octotemnus michiochujoi Kawanabe, 2005
 Octotemnus mindanaonus Chűjô, 1966
 Octotemnus omogensis Miyatake, 1954
 Octotemnus opacus Mellié, 1848
 Octotemnus palawanus Chűjô, 1966
 Octotemnus parvulus Miyatake, 1954
 Octotemnus pilosoceps Kawanabe, 2002
 Octotemnus punctidorsum Miyatake, 1954
 Octotemnus quadridentatus (Pic, 1916)
 Octotemnus robustus Kawanabe, 2002
 Octotemnus rugosopunctatus Drogvalenko, 2002
 Octotemnus testaceus (Pic, 1916)
 Octotemnus walkeri Blair, 1940

Referanser

Kilder 
 Navarrete, J.L. 1997. Ciidae. I: Solis, A. (red.): Las Familias de insectos de Costa Rica. INBio.  (på spansk)

 Silfverberg, H. 1992. Enumeratio Coleopterorum Fennoscandiae, Daniae et Baltiae (Litse over Nordens biller). Helsinki.

 Silfverberg, H. 2004. Enumeratio nova Coleopterorum Fennoscandiae, Daniae et Baltiae. Sahlbergia Vol. 9:1, 1-111.

Eksterne lenker 
 
 Bugguide.net - Ciidae. Med bilder av nordamerikanske arter. 

Biller formelt beskrevet i 1847
Kjukeborere